
Un gândac în poezie! 


Acest domn stă la o masă şi scrie. 

Eu vin tiptil pe la spate 

şi privesc peste umărul lui. 

Vă fac semne, mă strâmb, voi гадећ. 

Domnul se incruntá, roseste, începe să vă citească poezia 
şi nu observă 

cum îi pun un gândac în barbă. 

Domnul suferă în poezia lui, 

Cade şi se ridică, 

moare şi învie, 

fred şi barni. 

În acest timp gândacul meu urcă. 

Domnul e un bulgare de foc, 

să-i facem injecții, 

să-l scărpinăm puţin pe picior. 

Publicul priveşte cutremurat aventura gândacului 
ajuns pe gură. 

Deodată domnul îşi înfinge cuțitul în inimă, 

îl scoate şi vá arată sângele. 

Voi râdeti: gândacul a pătruns în poezie, 

drägutul de el, 

se mişcă printre cuvinte şi lasă o dâră verde. 
Domnul strigă: poezia meal... 

dar n-o mai vrea, 

n-o mai vrea după gândac. 

Eu înaintez din penumbră şi culeg aplauzele. 


Ritualul Femeii-Banană 


Chelner, ia dă-o afară pe asta, 

ţipă poetul căreia Femeia-Bananá îi smulsese peruca 
albastră 

în timp ce sta la o cafea 

citind ziarele. 

Băiete, încă una mică, strigă Femeia-Bananá râzând 
nebuneşte 

Şi se porni să dántuiascá în jurul meselor ticsite 

cu indivizi trasi la patru ace 

în ale scrisului, 

smulgând de pe care ce se nimerea, 

dîndu-le ghionturi şi trăgându-i de bărbile false. 

Chelner, dă-o afară, urla smintit corul, 

Ва, ia cárati-vá voi dracu” de aici, se burzului ea, 

Şi apucă o piatră pe care o izbi cu sete de cerul lor, 

anume pentru ei vopsit în culorile apusului, 

iar ei fugirá ingroziti 

cá dacă s-o sparge doamne fereşte cerul şi ne-o cădea 
în cap, 

lăsând-o pe Femeia-Banană în sfârşit singură 


) 
. 
к 
: 
a 
" 
= 
Е 
" 
н 
Е 


să-şi bea votca, scobindu-se meditativ în nas, 
şi, la urmă de tot, beată moartă, 
să urle la chelner chelner dă-mă afară. 

Criticilor mei 


Io-te asta, de-aia scrie versuri, 
pentru că n-are picioare frumoase, 
zic criticii când mă văd în mini. 
Io-te asta, de-aia scrie versuri, 
pentru că a părăsit-o, 

zic criticii când mă văd singură. 


Io-te ăştia, ce tupeu, mă îngână. 

Englezeste 


Nea Tänase e o cunoştinţă de-a tatei. 

Când mă vede îmi dă sfaturi cu privire la băieţi. 

Eu port la gât ultima etichetă ruptă de pe un băiat, 
unul S., 

etichetă. pe care scrie « Keep dry & cool! > 

Nea Тапаве vorbeşte cu dispreţ despre fetele 

care rup etichete chipdraiencul. 

Eu mă inrosesc. 

Apoi Nea Tănase mă laudă, zice că aşa 

şi-ar dori el о пога. 

Cred că nu înţelege englezeşte. 

Ani si corb 


Ea avea saptesprezece ani femeiesti, 
El avea. şaptesprezece ani báietesti 
şi stăteau sub salcie. 

La picioarele lor, 

moartea îşi cerea iertare са există 
şi lumina lunii cădea în genunchi. 
Fericirea 

li se prelingea printre degete 

şi pe la colţurile gurii. 


Apoi 

Еа avu treizeci şi şapte de ani femeiești, 
El avu şaptesprezece ani bărbăteşti 

şi se aşezară pe bancă. 

Un corb îi privea din salcie, sub lună. 

Dictionarul 


1,75 / 60 kg / 21 ani 

mama tata mă distribuie pe litere pe volume 

îmi prezintă cititori gata să mă tipărească blegii 

eu caut scriitori de geniu le ofer cerneală 

vecinii rudele mă suie hopa acolo la ei în bibliotecă 

cuvintele străine nu se mai adinizează аза de repede 

ce vremuri 

unde sunt neologismele de altădată 

uneori îmi rup paginile 

îmi vine să plâng să râd să pup câinii că-s moi 

şi alte chestii care nu erau prevăzute în dicţionar 

după cum observați din mine creşte o masă poftă bună 

ai mei se sperie mă leagă de-un par să cresc dreaptă 

camera, mea are trei metri de aer cubic 

masa asta nu mai încap aici rămân în stradă 

din când în când nu mă calcă maşinile, nu mă ceartă 
sticletii 

şi râd de cei care mä apără cu semne de circulatie 

masa, asta e de aşezat la mine, de sprijinit cu coatele 
pe mine 

de lins vasele mele 

am şi critici 

ei mă întind pe frânghii e soare mi se văd petele 

vecinii rudele se holbează la mine ce vă holbati aşa 

ei au biblioteci se uită cum dicţionarul de adina de 
cumpleşte 

îşi fac cruce spun uite ne facem cruce 

au adus o oglindă mare în care eu n-am barbă 

deci n-o să fiu poetă 

ei refuză să intre таза în dicţionar 

şi tot refuzând аза se face opt şi se duc la actualități 

dar să lăsăm asta spuneam de critici 

nu mai pot de bucurie că am critici 

îi nasc îi număr îi popesc mă joc cu urechile lor 

ei mă sfătuiesc să mă dezbrac de hainele astea frumoase 
simetrice 

să mi se vadă solzii verzi de pe spate 

ca să plouă mi-au crescut solzii ăştia 

ca că plouă mă duc la o babă cu neg pe nas 

ea mă învaţă dansul paparudei 

ca să plouă mă cert cu prietenul meu cristi 

după un timp începe să plouă lumea fuge la adăpost 

mă асорат cu о prelată mă deschid la litera carte de poezii 

egal 


iată. voi aplaudati cum fac acrobatii pe motoplâns 
fraieri mai sunteţi 

v-am chemat doar pentru că e trist 

să plângi fără public. 

Ritualul ruperii mâinilor 


Sunt perioade ale anului când îmi cresc mâini pe corp. 
La şcoală nu ne lasă cu mâini în plus. 

Le rup, le dăruiesc ologilor, 

ei pun piedică trecătorilor cu ele, 

fură cartofi cu ele, 

apoi sună la uşă: 

uite cu ce se ocupă fi-ta. 


Se poate, mamă, să-ţi dai tu mânutele la străini? 
Mama pregăteşte grătarul. 

lată, au venit şi musafirii, rudele noastre, 

ei închină în cinstea acestei mese bogate, 
înmoaie friptura în mujdei de ustoroi, 

unchiul Mitică dă oasele câinelui Lupa, 

câinele Lupa se linge pe bot. 

Rămân unghiile şi cu ele se scobesc între dinţi. 

Balaurul legal 


Mama îl bate pe tata. 
Tata a fost obraznic astăzi: a furat prăjituri înainte 
de masă. 
Tata nu mai poate fi tata. De acum e copilul. 
Eu sunt un tată perfect, 
adică am soţie şi copil. 
De la o vreme însă mă uit cam mult în oglindă. 
Probabil sunt soţia. 
Am avut dreptate. Mama vorbeşte gros astăzi. Ea e soţul. 
Iatá-má în drum spre litoral 
cu soţul meu şi copilul. 
Copilul nostru e atât de cuminte şi suav 
de zici că-i soţia. 
Soţia, soţul şi copilul fac plajă pe malul mării. 
O tigancá vinde clätite. 
Deodată toţi trei devin soţia: de la ţigani nu cumpărăm. 
Familia e fericită astăzi. 
Face baie în mare, îşi spală trupul şi capetele. 
În drum spre cearşaf îşi târâie frumos coada 
Să nu-i stropească pe ceilalţi. 

Acadele 


În fiecare seară eu şi prietenii mei 

ieşim cu dumnezeiagii noştri de zgardá la plimbare. 
Întâi dumnezeiaşii fac pipi, 

aleargă să se dezmortescá, 

apoi ne cer bani de îngeraşi şi de cerulet. 

Noi nu avem bani de astfel de lucruri, 

de-aia îi ţinem pe pământ, la casa omului, 

în cutiute, pe marginea patului. 

Ca să nu ne mai sâcâie cu rugämintile lor 

le cumpărăm acadele. 

Ei fumează o ţigară pe furiş, o fac poştă. 

Noi mai pişcăm o tipă de fund, 

ei se fac că nu văd. 

Ce-am mai râs de dumnezeiaşul lui Gogu odată. 
Gogu suferea că-l părăsise o tipă 

şi dumnezeiagul lui se îngrăşase, 

toată ziua Gogu-l îndopa cu dulciuri, 

її făcea toate poftele. 

La întoarcere dumnezeiagii fac báitá şi intră la cutiutá. 
La inceput se zbat, ne muscá de mâini. 

Noi punem spirt. Ne ustură. 

Buuun. Semn de exorcismişor. 
Noaptea participăm la verde. 

Io-te nebunii ăştia! — 

— ţipă dumnezeiaşii noştri din cutiute 


şi, somnoroşi, se întorc pe partea cealaltă. 


Ei îşi vor pune pantaloni de stofă 


Mi-am băgat mâna în miere 

şi acum vin muşte la unghiile mele. 

Ca să nu se vadă, mă dau cu ojă pe muşte. 
Băieţii care îmi săruta mâna 

nu obeservă nimic, se uită la un mertedes şi fluieră. 
De fapt, ei nu obervă nici că am mâini, 

darămite cu ce sunt îmbrăcată. 

Ei fumează ţigări scumpe, Marlboro, 

şi speră ca eu să observ asta. 

Mamele lor i-au bătut când erau mici 

pentru că erau obraznici, nu învățau 

şi puneau mâna la cuc. 

Dar toate astea au trecut 

şi iată că acum fumează Marlboro. 

Eu sunt cea care şi-a băgat mâna în miere 

şi-n jurul meu se aude un zgomot ciudat 

de la mustele care roiesc pe sub oja mea. 

Dar nimeni nu ştie asta. 

toată lumea ştie atât: 

Că, într-o binecuvântată zi, se va lepăda de blugi 

şi-şi va pune pantaloni de stofă eleganti, 
cu dungă. 

Sunt vicleană. Mă construiesc 


Oraşul trecea prin faţa casei mele. 

Eu stăteam în prag, cu furculita în mână. 
Ti-am luat sclipiciul, ti l-am pus la cuier 

şi te-am prezentat pereţilor mei 

între care eşti finit. 

Tu mi-ai numărat ochii, mâinile, picioarele. 
Eu repede m-am notat pe un carnetel 

şi acum má construiesc. 

Şobolancă ce sunt 


Vai ce împărat eşti, 

să-mi dai tu voie să-ţi rod coroana, 
şobolancă ce sunt, 

ţi-am dat telefon să-ţi spun 

că nu-i nimic, 

са hai la mine să bem o cafea, 

aici s-a aerisit, ţi-am cărat cadavrul deoparte 
şi vom merge mai pe urmă să-l îmbălsămăm. 

Nopti cu peruca albastră 


Uneori, noaptea, 

la fereastra mea dreptunghiulară, 

cresc copaci dansânzi, 

smáltuiti cu lună. 

Pregătită de culcare, mă vâr sub plapumă, 

та асорат până sub bărbie 

Şi închid sârguincios ochii. 

Imediat, însă, se cuibáreste lângă mine, sugându-mi căldura, 
şarpele de fier al oraşului. 

Atunci nu mai suport, mă ridic 

şi-mi pun perucă albastră 

(pe care n-o port de obicei la şcoală) 

Pe firul bătrân şi înţelept al fumului de ţigară 
pornesc în lungi peregrinări cu marchizul de Sade. 
Floarea roşie se deschide şi ne cuprinde pe amândoi 
şi cutreierăm până-n zori. 

Dimineaţa şterg, lacrimile păpuşilor 

şi-l mângâi pe ursul Yogi, 

aşezându-i frumos pe marginea patului 

şi promițând cá n-o să mai fac. 

Poveste despre bärbati si blänuri 


Ínsirati pe aţă stăteau bărbaţii ei în bucătărie. 
Îmi povestea despre ei întinzând pânze albe. 
Fuseserá toti frumoşi şi neînduplecati, 

veneau de la vânătoare răniţi aducându-i 
blănuri scumpe. 

Între timp îmi pusese mâncare în farfurie. 

Se făcuse cald, eu aveam ani şi o floare ciudată 
se deschidea, în fereastră. 

Am ciocnit un pahar de vin roşu 

apoi ea a desprins un bărbat de pe aţă 

şi l-a märuntit în farfurie. 

Mie mi se făcuse foarte foame sau foarte dor 
şi aş fi vrut să mănânc din farfuria ei. 

Femeia de vânt 


Îmi mor rude, cunoscuţi. 

Asta nu mă împiedică să-mi cumpăr ruj şi rochii. 

Mă gândesc că dacă mi-ar muri trupul 

aş tocmi un vânt 

să-mi îmbrace rochiile 

şi să-mi imite mersul, formele, faptele. 

M-as da cu ruj pe buzele de vânt 

şi aş chema bărbaţi în camera mea. 

Desigur, ei m-ar dezbrăca şi ar fugi. 

Trec pe sub ferestrele spitalelor 

unde oamenii îşi roagă trupurile să-i ierte şi să se întoarcă. 

Aş pătrunde în odăi umede 

unde dorm amantii îmbrätisati 

şi aş intra în pielea femeilor. 

Mi-e frică de moarte. 

De aceea, construiesc cu toate faptele pe care mi le dă 
trupul 

un vânt despre mine 

care se va ridica şi va umbla. 

Frumusar 


Oamenii roții 


Noi am întemeiat cu toţii o roată 

şi alergăm după ea. 

Alergăm şi ne privim în oglindă. 

tare mai suntem frumoşi şi moderni 

аза goi în urma roții. 

Sânii femeilor noastre sunt ungi cu alifii 
fosforescente 

şi li se zdruncină de fugă, 

dar lor nici că le pasă, 

fumează şi vorbesc despre artă. 

Culoarea, sâneglui nostru ce-a curs in drum 
pretuieste mai mult ca durerea din tălpi, 
căci ia priviţi ce nuanţe dă acest roşu 

la lumina făcliilor ce le purtăm 

ca să ne lumineze vouă trupurile. 

Din goană nu se opresc nici femeile care nasc 
şi copiii lor vin pe lume tot alergând. 
mamelor, barbatii le dăruiesc maimuțe si diamante 

şi de dragul lor îşi scutură părul 

lung până la călcâiele lui Ahile. 

Astfel întemeiem un nou curent artistic. 
Suntem frumoşi şi n-o să murim niciodată. 
Nimeni n-a atins încă roata, 

dar timp este până la ziuă, 

căci noaptea asta nu se va sfârşi niciodată. 


Cântec de leagăn 


Astfel am călcat, în goana mea. 

pe o fiară care dormea. 

Ea a deschis gura şi m-a înghiţit 

Stau în burta neagră şi bat în ea cu pumnii. 
Ре o ferestruică îi văd pe oamenii roții 
gonind fericiţi. 

Mi-e ciudă pe ei. 

Deodată întorc capul şi într-un colţ al burtii 
та zăresc chiar pe mine. 

Mi-e frică. 

Cum se poate ca fäptura 

cu tălpile însângerate şi sânii fosforescenti 
să fiu chiar eu? 

Milă-mi e de acest animal nebun şi speriat. 

Imi iau inima-n dinţi şi mä apropii de el, 
îi bandajez rănile, îl iau în braţe 
şi-i cânt până adoarme. 


Eu 


Acum ştiu că fiara care m-a răpit roții 

e un pământ cald şi bun 

din care voi răsări. 

Acum ştiu că fiara aleargă mai repede decât roata. 
Am fost închisă aici ca să văd lucru orbitor mie: pe mine. 
Mă tin de mână şi-mi zàmbesc 

şi mângâi pereţii aceştia ai fiarei 

ce mă va naşte din nou. 

iar ea-mi trimite nişte precupeti 

să cotrobăi în coşurile lor după mâncare. 

să râd de nasurile lor mari 

şi mirosind căruțele lor să adorm. 


Frumusar 


Fiara a murit şi s-a uscat în jurul meu. 
Am rămas eu — miezul ei. 

Sunt umedă şi miros a nou-născut. 

Vântul care bate îmi duce mirosul în lume 

Tot felul de animale mă adulmecă şi mă ling 
se urcă pe mine, îşi fac culcus 

în scobiturile trupului meu 

şi astfel devin frumusar — 

— un pământ vertical până la stele. 


Somnul räzboinicului 


Veneam lângă patul lui şi-l priveam. 

Avea frumuseţea bărbatului care a uitat de războaie. 
Întindeam mâna şi-l mângâiam pe frunte, 
visele lui mi se lipeau pe palmă, 

iar ziua îmi sărutam palma. 

El se trezea prea obosit ca să întrebe 
cine-i femeia. care tocmai îi face copii 

şi adormea la loc, cu zâmbet. 

Copiii îl priveau cu mirare 

de pe marginea somnului său de războinic, 
îi pipăiau rănile şi-i cântau. 

Eu stau sub o piatră pe-un câmp 

şi ascult cântecul lor. 

Jazz 


Îi spälam de drumuri tâlpile 

şi i le ungeam cu alifii de plante 

crescute din mine. 

Eram atât de fericită încât diavolul 

se plictisise să mă pândească din unghere, 

venea lângă mine şi era obosit, dorea un ceai, 
lipea buzele de pântecul meu şi-i cânta copilului. 
Era atât de trist diavolul ăsta, 

că-mi era milă de el, 

puneam jazz şi-l lăsam să mă moară puţin, numai puţin. 
Lacrimi mi se scurgeau pe obraji 

în timp ce el îmi făcea lucruri rele, 

apoi mă învia, şi-mi dădea coarnele să mă joc. 

A plâns iubitul meu în ziua când 

m-a găsit moartă fi jurul copilului nostru. 

Azi plante bune cresc din mine pe mormânt 

şi i se încolăcesc iubitului de picioare. 

Dansul de moarte 


El crede că-i sânge de zimbru. 

Nu ştie că eu strâng în palmă tăişul pumnalului. 
El duce cupa la buzele-i arse 

şi toarnă sângele meu într-al lui, 

lăsându-mă atât de frumoasă şi albă 

încât deschid o expoziţie cu mine 

şi cu rogeata obrajilor lui, 

alături de penele corbilor ce pofticioşi 

roiesc deasuprá-mi 

deşi încă sunt caldă. 

Când apune soarele în spatele lui 

La stânga e viaţa şi la dreapta e moartea. 

În braţele lui stau 

Şi numărăm capetele înteleptilor şi vräjitorilor 
înşirate pe covor. 

Săbiile împărăției noastre s-au tocit retezându-le 
căci nici unul n-a ştiut să ne astâmpere febrele 
pricinuite de mersul vieţii şi-al morţii. 

La marginea vieţii e o prăpastie 

şi dacă arunci o piatră în ea nu se aude lovitura de fund. 

La marginea acestei prápástii 

luăm cina la lumina lumânărilor 

şi avem temperatură împreună cu luna. 

El mă priveşte cum dansez dasul acela 

în care picioarele mele sunt atât de lungi 
încât ating cu ele fundul prăpastiei. 

De mână îl iau 

şi-i întind o sărbătoare adâncă până la mine. 
Părul meu se ridică şi găureşte cerul 

şi iubitul meu se uită prin găurile cerului. 


Albă de turmele lui 


În cinstea lui 

eu eram verde. 

El stătea între două vapoare şi fuma. 

Se prefăcea că frumuseţea mea urca în oglinda ochilor săi 
şi-şi trimitea turmele să mă pască din cap până-n picioare. 
Pe vapoare erau femei care miroseau a alge 

şi-n cinstea lui femeile astea 

aprindeau candelabre şi cântau de lună. 

Într-o dimineaţă nu l-am mai găsit 

eram albă de turmele lui şi pe sub turmele lui galbenă 
mi-a, lăsat; scris pe nisip cá a plecat să-mi aducă mere 
Dar noaptea l-am aflat în lună 

stătea în capul mesei şi chefuia 

femeile cu miros de alge îi turnau vin nou 

şi scriau cu trupurile lor numele 

bunului său plac. 

De-atunci, în fiecare noapte, 

mama trage jaluzelele, 

mă ia de mână şi-mi spune poveşti. 

Pierderea inorogului 


El iubea femeile şi încă, ceva. 

Se îmbrăca în alb şi pleca în pădure 

lipea urechea de pământ şi asculta copitele inorogilor 
din ce în ce mai aproape erau ei 

din ce în ce mai repede bătea inima lui 

când apăreau arunca frânghia 

numai că 

întotdeauna se ivea o femeie, 

ce femeie, exclama el 

ea îi dădea să ţină un vas de sticlă 

îşi ridica rochia şi trecea pârâul 

gleznele îi străluceau în întuneric 

inorogul fugea cu frânghia agätatä de corn 
femeia, spărgea vasul de copac şi fugea râzând 
cu plapuma peste ochi oftâd adormea el. 

Poezia-păpuşă 


Ochii 


Azi dimineaţă m-am trezit cu un munte în camera mea. M-am dus la 
şcoală, i-am anunţat pe prietenii mei. Are zăpadă? Are. Sâmbătă seara 
mergem cu toţii la cabană. E sâmbătă seara şi am aprins un foc de tabără. 
Prietenii sunt încântați de muntele meu, îl notează pe hartă şi scriu 5000 
m. Deodată mama deschide uşa. Ce mică e mama, abia se vede de aici. Ea 
strigă ceva de acolo de jos, nu se aude, sau poate doar dă cu aspiratorul, 
de la un munte se face mizerie nu glumă. 


Nasul 


Toată lumea vrea să îmbrac rochia de foşnet de val, că sunt poetă. Vecinii 
promit са vor face de acum linişte şi îmi dăruiesc o eprubetă să-mi värs 
secreția. Ei mă roagă să le sparg apartamentele şi să-i omor, totul din geniu 
şi sărăcie. Se obligă de asemenea să-mi furnizeze gratis marijuana. În timp 
ce ei îmi spun toate astea, eu fumez marijuana îmbrăcată în rochia de foşnet 
de val. Din geniu şi sărăcie i-am ucis şi jefuit de mult, iar eprubete gradate 
am. Tusesc şi le răspund: vai, dar eu n-aş putea să... Ei se îndepărtează 
flatati. 

Gura 


E noapte, aprind o lumânare şi cobor scara. lată cadavrul meu, urât s-a 
mai făcut. Intru în el şi mă odihnesc. Dimineaţa mă urnesc cu greu din 
mine, fac nişte flotări şi urc scara. 


Părul (urechile nu se văd de păr) 


La 16 ani aveam un prieten urât, pe care-l iubeam mult. Mama zicea că-i 
urât, mie începuse să mi se pară că toată lumea se uită la el şi râde. Până 
la urmă ne-am despărţit. Am plâns amândoi. Mama а fost fericită şi mi-a 
prezentat imediat un băiat frumos. Pe băiatul urât nu l-am mai văzut. i 
iubesc şi acum. 


Mâinile 


Cineva mi-a spus ca am picioare frumoase, îmi venea să-l omor. Eu am 
picioare urâte, motiv pentru care port fustă scurtă. Astfel băieţii nu mă 
mai confundă cu o femeie şi mă consideră unul de-al lor. De exemplu, îmi 
împrumută cărţi şi mă iau cu ei la bordel. Eu îmi aleg gagici mişto, care 
întotdeauna. se îndrăgostesc de mine. Băieţii sunt invidiosi. 

Corpul 


Tuturor le e frică să devin eu om. Când sunt om am sentimente vizibile: 
umblu pe tavan, mă sui pe muşte, joc ping-pong cu blocurile din cartier. 
Eu sunt un mineral drăguţ, toată lumea mă ia în palmă şi zice uite, se 
vede nişte aur. Eu plâng că sunt mineral, atunci lumea mă linişteşte, mă 
mângâie pe cap şi mă strigă cutu-cutu. În astfel de momente sunt fericită 
că am labe şi pot să alerg. 


Picioarele 


Trece Carolina pe la noi prin oras. Carolina e o balerină batrână, favorita 
bunicului meu. Bunicul mă roagă să vin cu el la intrarea în oraş, s-o salutăm 
pe Carolina. Aici e plin de bătrânei care vor s-o salute pe Carolina. Carolina 
are 70 de ani şi e grasă. Face o piruetă şi se împiedică. Toată lumea aplaudă. 
Bunicul plânge de fericire. 

Primejdia 


Veniseră animale să mă miroase. 

De frică abia, respiram. 

Îmi dădeau târcoale şi mă atingeau în treacăt cu cozile. 
Singură am rămas în urmă-le, 

de tristeţe mă uit în oglindă şi mă miros, 
mi-e dor de primejdia din ochii lor, 

de blănile care m-ar fi putut atinge, 

de colții care m-ar fi putut scoate din mine, 
plâng şi cred din răsputeri 

că mi-a fost o frică frumoasă 

despre care voi scrie o carte. 

